## 5. évfolyam

Óraszám: 68 óra.

A témakörök áttekintő táblázata:

|  |  |
| --- | --- |
| ***Témakör neve*** | ***Óraszám*** |
| 1. Személyes történelem | 5 |
| 2. Fejezetek az ókor történetéből | 18 |
| 3. A kereszténység | 6 |
| 4. A középkor világai | 18 |
| 5. Képek és portrék az Árpád-kor történetéből | 21 |
| *Összes óraszám:* | *68* |

*1. Személyes történelem*

Óraszám: 5 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* Képes információk gyűjteni képi és tárgyi forrásokból megadott szempontok szerint.

Fejlesztési feladatok és ismeretek

* Egyszerű, személyes történetek elmesélése.
* Családi fotók, tárgyak, történetek gyűjtése és rendszerezése.
* Címer, zászló, pecsét készítése önállóan vagy társakkal.
* Információk gyűjtése képi és tárgyi forrásokból megadott szempontok szerint.
* A történelmi idő ábrázolása vizuális eszközökkel.

Fogalmak: kódex.

Kronológia: Kr. e. és Kr. u., évszázad, őskor, ókor, középkor, újkor, jelenkor/modern kor.

Javasolt tevékenységek

* Képpel illusztrált, írott összefoglaló készítése egy meghatározó személyes élményről.
* Kódexlap készítése, pl. a Képes krónika alapján.
* Időszalag készítése.
* Ország, település, iskola, sportegyesület és egyéb címerek gyűjtése.
* Címerek értelmezése tanári irányítással.

*2. Fejezetek az ókor történetéből*

Óraszám: 18 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* képes felidézni az ókori egyiptomi, görög és római életmód főbb vonásait;
* be tudja mutatni a tanult háborúk okait és következményeit; illetve fel tudja idézni a tanult hősökhöz kapcsolódó történeteket.

Fejlesztési feladatok és ismeretek

* Információk gyűjtése az ókori emberek életmódjáról.
* Az ókori és a modern olimpiai játékok összehasonlítása.
* Az ókori hadviselés legalapvetőbb jellemzőinek bemutatása.
* Görög hoplita felismerése, fegyverzetének azonosítása képen, rekonstrukciós ábrán.
* Mai magyar településnevek azonosítása az ókori Pannónia térképén.
* A Hun Birodalom földrajzi kiterjedésének nyomon követése a térképen.
* A nomád életmód, gazdálkodás és hadviselés alapvető jellegzetességeinek felidézése.
* Történelmi mozgások (pl. hadmozdulatok, hadjáratok, népmozgások) nyomon követése történelmi térképen.
* Ókori témájú film vagy filmrészlet megtekintése és megbeszélése.

Fogalmak: öntözéses földművelés, fáraó, piramis, hieroglifa, városállam, jósda, többistenhit, olümpiai játékok, monda, provincia, rabszolga, gladiátor, amfiteátrum, falanx, légió, népvándorlás.

Személyek: Kheopsz, Zeusz, Pallasz Athéné, Nagy Sándor, Romulus, Hannibál, Julius Caesar, Augustus, Attila.

Kronológia: Kr. e. 776 az első feljegyzett olümpiai játékok, Kr. e. 753 Róma alapítása a hagyomány szerint, Kr. e. 490 a marathóni csata, Kr. u. 476 a Nyugatrómai Birodalom bukása.

Topográfia: Egyiptom, Nílus, Athén, Olümpia, Spárta, Itália, Róma, Pannónia, Aquincum, Marathón, Római Birodalom.

Javasolt tevékenységek

* Képek gyűjtése és rendszerezése ókori épületekről.
* Térképvázlat készítése egy ókori város jellegzetes épületeinek és közterületeinek (pl. piac, kikötő) feltüntetésével.
* Egy szabadon választott pannóniai település megtekintése.
* Tabló készítése az ókori civilizációk kulturális örökségéről.
* Egy ókori ütközet rekonstruálása (film, kép, ábra, térképvázlat segítségével).
* A Szépművészeti Múzeum egyiptomi kiállítása néhány darabjának megtekintése és feldolgozása.
* Helyi ókori tárgyú gyűjtemény néhány darabjának megtekintése és feldolgozása.
* Ókori témájú film vagy filmrészlet megtekintése és megbeszélése.

*3. A kereszténység*

Óraszám: 6 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* felidézi a zsidó vallás és a kereszténység kialakulását, legfontosabb jellemzőiket.

Fejlesztési feladatok és ismeretek

* Jézus élete legfontosabb eseményeinek bemutatása.
* Jézus erkölcsi tanításainak értelmezése.
* A kereszténység fő jellemzőinek és elterjedésének bemutatása.
* A Héber Biblia máig ható sajátos jellemzői: egyistenhit, tízparancsolat, heti pihenőnap.

Fogalmak: egyistenhit, Biblia, Ószövetség/Héber Biblia, Újszövetség, zsidó vallás, keresztény vallás, keresztség és úrvacsora.

Személyek: Mózes, Dávid, Salamon, Jézus, Mária, József, Szent Péter és Szent Pál apostolok.

Topográfia: Jeruzsálem, Betlehem.

Javasolt tevékenységek

* A bibliai történeteket ábrázoló képek, művészeti alkotások gyűjtése.
* Tematikus képgaléria összeállítása a zsidó és keresztény vallásról megadott szempontok alapján.
* Képek gyűjtése bibliai helyszínekről.
* Pál apostol missziós útjainak követése tematikus térképen.

*4. A középkor világai*

Óraszám: 18 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* be tudja mutatni a középkor életmódjának és kultúrájának főbb vonásait és az emberek életét befolyásoló tényezőket.
* be tudja mutatni a középkori háborúk okait, jellemző vonásait és következményeit

Fejlesztési feladatok és ismeretek

* A középkori és a mai életforma néhány jellegzetességének összehasonlítása.
* A középkori kultúra főbb vonásainak felidézése.
* Az egyes középkori társadalmi rétegek életformája közti eltérések összehasonlítása.
* A középkori város és a falu összehasonlítása megadott szempontok alapján (pl. jellegzetes foglalkozások, életmód).
* A középkori hadviselés legalapvetőbb jellemzőinek bemutatása.
* A középkori páncélos lovag felismerése, fegyverzetének azonosítása képen, rekonstrukciós ábrán.

Fogalmak: földesúr, lovag, nemes, uradalom, jobbágy, robot, pápa, szerzetes, bencés rend, pálos rend, kolostor, katolikus, román stílus, gótikus stílus, polgár, céh, iszlám vallás.

Személyek: Szent Benedek, Gutenberg, Mohamed.

Topográfia: Visegrád, Pannonhalma, Szentföld, Anglia, Franciaország.

Javasolt tevékenységek

* Alaprajz készítése vagy értelmezése egy középkori városról, uradalomról, várról vagy kolostorról.
* Tablókészítés a középkori magyar templomokról.
* Céhszabályzat vagy cégér készítése önállóan vagy társakkal.
* Egy középkori ütközet rekonstruálása (film, kép, ábra, térképvázlat segítségével).
* Beszámoló készítése egy lovagi tornáról és/vagy a lovagi erényekről.
* Egy lehetséges karriertörténet bemutatása a középkorból (inasból céhmester, apródból lovag, jobbágyból püspök).
* Montázs összeállítása a középkort idéző képekből megadott szempontok alapján (pl. foglalkozás, viselet, jelentős események stb.).

*5. Képek és portrék az Árpád-kor történetéből*

Óraszám: 21 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* ismeri az Árpád-kori magyar történelem kiemelkedő alakjait és cselekedeteiket, illetve szerepüket a magyar nemzet történetében;
* fel tudja idézni az Árpád-kori magyar történelem legfontosabb eseményeit és fordulópontjait.

Fejlesztési feladatok és ismeretek

* A mondák és a valóság közötti kapcsolatok és ellentmondások felismerése.
* A tanult mondai történetek felidézése, a mondai hősök szándékainak azonosítása.
* Mondai szereplők felismerése képek, művészeti alkotások alapján.
* Rekonstrukciós rajzok, ábrák elemzése és/vagy készítése a honfoglaló magyarok viseletéről, lakóhelyéről, fegyverzetéről.
* Történetek felidézése az Árpád-kori magyar történelemből.
* A tanult történelmi személyek jelentőségének felismerése.
* A tanult uralkodók elhelyezése az időszalagon.

Fogalmak: hunok, finnugor, törzs, vérszerződés, fejedelem, honfoglalás, székelyek, kalandozások, vármegye, tized, ispán, Szent Korona, tatárok/mongolok, kunok.

Személyek: Álmos, Árpád, Géza, I. (Szent) István, I. (Szent) László, Könyves Kálmán, III. Béla, IV. Béla, Szent Gellért, Szent Erzsébet, Szent Margit.

Kronológia: 895 a honfoglalás, 907 a pozsonyi csata, 997/1000–1038 István uralkodása, 1222 az Aranybulla kiadása, 1241–1242 a tatárjárás, 1301 az Árpád-ház kihalása.

Topográfia: Etelköz, Vereckei-hágó, Kárpát-medence, Esztergom, Buda, Székesfehérvár, Horvátország, Muhi, Német-római Császárság.

Javasolt tevékenységek

* Az Árpád-kori magyar történelem kiemelkedő alakjait ábrázoló képek gyűjtése.
* Képösszeállítás készítése a Szent Lászlót megörökítő freskókból a Kárpát-medencében.
* A történelmi alakok megjelenítése szerepjátékkal egy konkrét történelmi helyzetben.
* Információk gyűjtése és megbeszélése az Árpád-kor uralkodóiról, szentjeiről.
* A Szent Korona és a koronázási jelvények megtekintése.